Държавен вестник, бр. 52, 2013 г., стр. 85

БРОЙ  52	
Д Ъ Р Ж А В Е Н  В Е С Т Н И К 	
СТР.  85  
гуряване на безопасността на движението. В 
тези случаи определянето на обществено и 
специално ползване е съобразно приложимото 
национално законодателство.
(4) За забраните по ал. 2 и 3 операторът 
уведомява органите на министерствата на 
вътрешните работи на всяка от страните.
(5) Специалното ползване на пътя в гра­
ниците на обекта се осъществява с разреше­
ние на оператора, който събира в своя полза 
съответните такси за това. Операторът има 
право, след преценка на възможностите и 
изискванията, да дава разрешения в сроковете 
и при условията на съответното национално 
законодателство за следните дейности от 
специалното ползване на пътя: 
1. в обхвата на пътя и ограничителната 
строителна линия:
а) изграждането на рекламни съоръжения; 
б) експлоатацията на рекламни съоръже­
ния; 
в) изграждането на нови и реконструкци­
ята на съществуващи подземни и надземни 
линейни или отделно стоящи съоръжения на 
техническата инфраструктура;
г) експлоатацията на подземни и надземни 
линейни или отделно стоящи съоръжения на 
техническата инфраструктура;
д) временното ползване на части от пътното 
платно и на земи в обхвата на пътя;
2. в обхвата на пътя и обслужващите зони: 
а) изграждането на търговски крайпътни 
обекти, включително на площадки за оказ­
ване на пътна помощ и пътни връзки към 
тях, по начин, който не създава опасност за 
движението; 
б) експлоатацията на търговски крайпътни 
обекти, включително на площадки за оказва­
не на пътна помощ и пътни връзки към тях. 
(6) Операторът извършва възложените му 
дейности по поддръжка на обекта съгласно 
Ръководството за поддръжка и при спазване 
на техническите норми и правила, опреде­
лени с нормативни актове на държавата, на 
чиято територия се извършва съответната 
дейност. Операторът проучва относимите към 
дейността му стандарти в двете държави и 
прилага стандартите с по-високи изисквания 
към качеството при дейността си на терито­
рията и на двете държави.
Функции на оператора по отношение на 
железопътната инфраструктура
Член 13
(1) Дейностите по управление, експлоатация 
и поддържане на железопътната инфраструк­
тура в обхвата на обекта се извършват от 
всяка национална железопътна компания за 
съответната територия за сметка на нейния 
бюджет. Ремонтните дейности на железопът­
ната инфраструктура или съществени нейни 
елементи се планират и извършват от наци­
оналните железопътни компании в сътрудни­
чество с оператора, като финансирането им 
се осигурява от договарящите страни.
(2) Операторът незабавно уведомява ком­
петентните звена/служители на националните 
железопътни компании при настъпване на 
обстоятелства от значение за безопасността на 
движението по железопътната инфраструктура 
в границите на обекта. При възникване на 
непосредствена опасност или събитие, което 
пряко застрашава безопасното движение на 
подвижния състав/влаковете, операторът 
незабавно сигнализира за това. 
Такси за преминаване на пътни превозни 
средства
Член 14
(1) Всяко пътно превозно средство, премина­
ващо през моста в посока България – Румъния 
и в посока Румъния – България, заплаща такса 
за преминаване, с изключение на пътните пре­
возни средства на противопожарните служби, 
полицията и неотложната медицинска помощ 
на всяка от договарящите страни, които имат 
трайно монтирано устройство за подаване на 
светлинен сигнал с проблясваща синя или 
червена светлина и специален звуков сигнал, 
които са освободени от плащане на такси за 
преминаване. Не заплащат такси и пътни 
превозни средства, които са освободени от 
това по силата на друг двустранен или мно­
гостранен акт, който е в сила за двете страни.
(2) След провеждане на консултации между 
министрите на транспорта на договарящите 
се страни с актове на правителствата на Ре­
публика България и Румъния се определят 
еднакви по размер такси в двете страни или 
еднакви минимални и максимални граници на 
таксите за преминаване по категории пътни 
превозни средства в съответствие с прило­
жимите норми от правото на Европейския 
съюз. Въз основа на проучвания, анализи и 
прогнози операторът може да предлага про­
мени в таксите за преминаване. Операторът 
определя, когато има това право, и оповес­
тява по подходящ начин конкретния размер 
на таксите за преминаване, който е еднакъв 
в двете направления на движение. 
(3) Условията и редът за събиране на таксите 
за преминаване се определят с правила, приети 
от министрите на транспорта на договарящите 
страни по предложение на оператора, които 
се оповестяват на интернет страницата на 
оператора на български, румънски, английски 
и други езици. 
(4) Пунктът за събиране на таксите за 
преминаване, състоящ се от две отделни 
идентични съоръжения, е разположен на ру­
мънския бряг на реката. Едното съоръжение 
обработва трафика в направление Република